คุณสามารถค้นหารายชื่อทันตแพทย์จัดฟันเฉพาะทางที่ได้รับการรับรองโดยสมาคมทันตแพทย์จัดฟันแห่งประเทศไทยได้ที่นี่ค่ะ
รายชื่อทันตแพทย์จัดฟัน – สมาคมทันตแพทย์จัดฟันแห่งประเทศไทย
คุณสมบัติของทันตแพทย์จัดฟันที่จะได้รับการบรรจุเป็นสมาชิกสามัญของสมาคมทันตแพทย์จัดฟันแห่งประเทศไทย
ตามข้อบังคับสมาคมทันตแพทย์จัดฟันแห่งประเทศไทยในราชกิจจานุเบกษา ฉบับประกาศใช้ 23 มกราคม 2561 สมาชิกสามัญจะต้องมีคุณสมบัติดังต่อไปนี้
6.1.1) เป็นทันตแพทย์ที่ถือสัญชาติไทยและได้ขึ้นทะเบียนรับใบอนุญาตประกอบวิชาชีพทันตกรรม ไม่อยู่ในระหว่างถูกพักหรือเพิกถอนใบอนุญาตประกอบวิชาชีพทันตกรรม
6.1.2) สำเร็จการศึกษาหรือการฝึกอบรมทางวิชาทันตกรรมจัดฟันในหลักสูตรและสถาบันที่ทันตแพทยสภารับรอง หรือ หลักสูตรที่สำนักงานคณะกรรมการการอุดมศึกษารับรอง โดยผ่านการประเมินคุณภาพระดับสถาบัน และ เป็นหลักสูตรเต็มเวลาไม่ต่ำกว่า 2 ปี จากมหาวิทยาลัยหรือสถาบันในประเทศ และ ด้วยความเห็นชอบจากสมาคมทันตแพทย์จัดฟันแห่งประเทศไทย
6.1.3) สำเร็จการศึกษาหรือการฝึกอบรมทางวิชาทันตกรรมจัดฟันจากมหาวิทยาลัยหรือสถาบันต่าง ประเทศ โดยเป็นหลักสูตรเต็มเวลาไม่ต่ำกว่า 2 ปี และหลักสูตรเป็นที่รับรองโดยสมาคมทันตแพทย์จัดฟันของประเทศที่สถานศึกษานั้นๆตั้งอยู่ และ ด้วยความเห็นชอบจากสมาคมทันตแพทย์จัดฟันแห่งประเทศไทย
6.1.4) ทันตแพทย์ที่ได้รับอนุมัติบัตร หรือ วุฒิบัตรสาขาทันตกรรมจัดฟันจากทันตแพทยสภาแห่งประเทศไทย